पेडणेः मोरजेच्या दर्या वेळेर घेवन आयिल्ली एपी 28 एटी 9916 ही गाडी शिवोली दर्या देग पुलीस स्टेशनाचे सहाय्यक पुलीस उपनिरीक्षक अशोक गवंडी हाणे जप्त करून ड्रायव्हराक अटक केली.
 सकाळीं 10च्या सुमाराक ही गाडी मोरजे दर्या वेळेर फिरताली. तेन्ना गंवडी आनी गोविंद शेट्ये मोरजी हांगा ड्युटीचेर आशिल्ले. ताणी रोखडीच कारवाय करून तेलंगणाचो ड्रायव्हर नरेल्ला सुरेश (32, हैदराबाद) हाका मोटर वाहन कायद्या खाला कारवाय करपा खातीर पेडणे पुलिसांचे सुवादीन केलो. पेडणेचो पुलीस निरीक्षक सचीन लोकरे हाणे नरेल्ला सुरेश हाका अटक केल्ल्याची म्हायती दिली.
 गाडयो घेवन गोंयांत येवपी पर्यटन दर्या वेळेर गाडयो घेवन वचपाचे प्रकार सध्या चल्ल्यात. हाचे पयलीं दर्या वेळेर घेवन गेल्ल्यो गाडयो रेवेंत मुंगरपाच्याो घडणुको जाल्यात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 